Държавен вестник, бр. 52, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  52
Изпълнението на указа възлагам на минис-
търа на вътрешните работи.
Издаден в София на 19 юни 2000 г.
Президент на републиката: Петър Стоянов
Министър на външните работи:
Надежда Михайлова
Подпечатан с държавния печат.
Министър на правосъдието:
Теодосий Симеонов
35118
МИНИСТЕРСКИ СЪВЕТ
ПОСТАНОВЛЕНИЕ № 106
ОТ 19 ЮНИ 2000 Г.
за приемане на Правилник за дейността на
Националната агенция за оценяване и акре-
дитация
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Правилник за дейността на На-
ционалната агенция за оценяване и акредитация.
Чл. 2. Членовете на акредитационния съ-
вет получават месечно възнаграждение в раз-
мер 225 лв.
Чл. 3. (1) Средствата за възнаграждения на
председателите на постоянните комисии, на
членовете на постоянните комисии и на екс-
пертните групи се осигуряват от собствени при-
ходи от процедури за оценяване и акредитация.
(2) Възнагражденията по ал. 1 се определят
с решение на акредитационния съвет и не мо-
гат да надвишават 80 на сто от възнаграждени-
ето на член на акредитационния съвет.
Преходни и заключителни разпоредби
§ 1. Получените от Националната агенция за
оценяване и акредитация и възстановените в дър-
жавния бюджет в края на 1999 г. средства по спре-
ни процедури за оценка и акредитация в съответ-
ствие с § 57, ал. 2 от Закона за висшето образова-
ние се компенсират в рамките на бюджета за 2000 г.
§ 2. Отменя се Постановление № 189 на
Министерския съвет от 1996 г. за приемане на
Правилник за дейността на Националната аген-
ция за оценяване и акредитация и определяне
на числеността на щатния є персонал (обн., ДВ,
бр. 69 от 1996 г.; изм., бр. 5 от 1999 г.).
§ 3. Постановлението влиза в сила от деня на
обнародването му в “Държавен вестник”.
Министър-председател: Иван Костов
Главен секретар на Министерския съвет:
Елиана Масева
ПРАВИЛНИК
за дейността на Националната агенция
за оценяване и акредитация
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройство-
то, дейността, управлението, финансирането и
организацията на работа на Националната аген-
ция за оценяване и акредитация, наричана по-
нататък “агенцията”.
Чл. 2. (1) Агенцията е специализиран дър-
жавен орган към Министерския съвет за:
1. признаване на съответствието на дейнос-
тите и качеството на обучението в системата на
висшето образование със Закона за висшето
образование и с държавните изисквания;
2. стимулиране на висшите училища да раз-
виват своя потенциал и да повишават и поддър-
жат качеството на дейността си;
3. подпомагане формирането на политиката
на държавата във висшето образование;
4. оценяване на проекти за откриване и пре-
образуване на висши училища, техни основни
звена и специалности;
5. осигуряване на информация за резултати-
те от извършените процедури за оценяване и
акредитация.
(2) Агенцията е юридическо лице на бю-
джетна издръжка със седалище София и с обща
численост на персонала 20 щатни бройки, раз-
пределени по структурни звена съгласно при-
ложението.
(3) Агенцията е второстепенен разпореди-
тел с бюджетни кредити към министъра на
образованието и науката.
Чл. 3. (1) Агенцията се финансира от:
1. субсидия от държавния бюджет;
2. собствени приходи от:
а) процедури за оценяване на проекти;
б) процедури за оценяване и акредитация;
в) издателска дейност;
г) други източници, свързани с дейността є.
(2) Разходите по процедурите за оценяване
на проекти, за оценка и акредитация се опреде-
лят по нормативи, утвърдени от министъра на
финансите.
Г л а в а  в т о р а
СТРУКТУРА И ФУНКЦИИ НА НАЦИОНАЛ-
НАТА АГЕНЦИЯ ЗА ОЦЕНЯВАНЕ И АКРЕ-
ДИТАЦИЯ
Чл. 4. Органи на управление на агенцията са
акредитационният съвет и неговият председател.
Чл. 5. Акредитационният съвет се състои
от председател и 8 членове—хабилитирани
лица от основните научни области, определе-
ни при условията и по реда на Закона за вис-
шето образование.
Чл. 6. (1) Акредитационният съвет:
1. изработва и утвърждава критерии за оце-
няване и акредитация;
2. изработва и утвърждава конкретните про-
цедури за оценяване и акредитация и свързана-
та с тях документация;
3. взема решения за откриване на процеду-
ри за акредитация и процедури за оценяване на
проекти;
4. създава постоянни комисии по професи-
онални области и експертни групи към тях;
5. утвърждава състава и задачите на екс-
пертните групи в съответствие със заявените
процедури по предложение на постоянните
комисии;